Príloha č. 6 súťažných podkladov

Podmienky účasti

**PODMIENKY ÚČASTI**

1. **Osobné postavenie**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (zákon). Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 až 5 zákona.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona. Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený záujemcom.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Doklady, ktoré sa nepredkladajú:

Uchádzač so sídlom alebo miestom podnikania na území Slovenskej republiky, ktorý nie je zapísaný v zozname hospodárskych subjektov, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

* výpis z registra trestov uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,
* potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,
* potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,
* výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

Upozornenie:

Uchádzač so sídlom alebo miestom podnikania na území Slovenskej republiky, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.

1. **Ekonomické a finančné postavenie**

Na vyhodnotenie splnenia podmienok účasti uchádzačov predkladajúcich ponuku do 1., 2. alebo 3. časti zákazky je nevyhnutné predložiť nasledovné doklady a splniť nižšie uvedené podmienky:

**Podľa § 33 ods. 1 písm. d) zákona**

**Minimálna požadovaná úroveň štandardov:**

Verejný obstarávateľ požaduje predloženie prehľadu o celkovom obrate za posledné 3 hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti (ďalej len posledné 3 hospodárske roky), v minimálnej súhrnnej výške

- pre 1. časť: v min. výške 700 000,00 EUR;

- pre 2. časť: v min. výške 1 000 000,00 EUR;

- pre 3. časť: v min. výške 700 000,00 EUR;

za všetky požadované hospodárske roky.

Prehľad o celkovom obrate uchádzač podloží výkazmi ziskov a strát alebo výkazmi o príjmoch a výdavkoch za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti.

V prípade, ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [www.registeruz.sk](http://www.registeruz.sk), uchádzač je oprávnený predložiť doklad, v ktorom bude uvedený odkaz na takto zverejnené účtovné závierky uchádzača.

V prípade, že doklady predkladá uchádzač so sídlom mimo územia Slovenskej republiky, musí predložiť doklady ekvivalentné k výkazu ziskov a strát alebo výkazu o príjmoch a výdavkoch, ktorými preukazuje splnenie podmienok účasti v pôvodnom jazyku a súčasne musia byť úradne preložené do slovenského jazyka, okrem dokladov predložených v českom jazyku.

V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na zverejnenie v Úradnom vestníku EÚ.

V prípade, že ponuka bude predložená skupinou dodávateľov podľa § 37 zákona, predloží skupina požadované doklady na preukázanie finančného a ekonomického postavenia spoločne za celú skupinu dodávateľov.

Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona.

**3. Technická a odborná spôsobilosť**

Na vyhodnotenie splnenia podmienok účasti uchádzačov predkladajúcich ponuku do 1., 2. alebo 3. časti zákazky je nevyhnutné predložiť nasledovné doklady a splniť nižšie uvedené podmienky:

**3.1 podľa § 34 ods. 1 písm. a) zákona**

**3.2 podľa § 34 ods. 1 písm. g) zákona**

**3.3 podľa § 35 zákona vo väzbe na § 34 ods. 1 písm. d) zákona**

**Minimálna požadovaná úroveň štandardov**:

**3.1. § 34 ods. 1 písm. a) zákona** – verejný obstarávateľ požaduje predložiť zoznam poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie alebo vo Vestníku verejného obstarávania, podľa toho, ktorá skutočnosť nastane skôr.

Na vyčíslenie uvedených cien poskytnutých služieb sa pri prepočte inej meny na menu EUR použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

Zoznamom poskytnutých služieb musí uchádzač preukázať, že za posledné 3 roky poskytol služby rovnakého alebo obdobného charakteru ako je predmet zákazky (vypracovanie analýz, správ, výskumných projektov v oblasti jadrovej bezpečnosti a/alebo projektov pre výrobné alebo bezpečnostné zariadenia jadrových elektrární vo výstavbe alebo projektov pre realizáciu zmien výrobných alebo bezpečnostných zariadení prevádzkovaných jadrových elektrární), ktorých hodnota sumárne bola:

* pre 1. časť: najmenej 700 000,00 EUR bez DPH, pričom predmetom aspoň jednej zákazky (jedného projektu) z uvedených zákaziek (projektov) bolo vykonanie predmetných činností pre elektrárne s reaktorom typu VVER-440 alebo VVER-1000;
* pre 2. časť: najmenej 1 000 000,00 EUR bez DPH, pričom predmetom aspoň jednej zákazky (jedného projektu) z uvedených zákaziek (projektov) bolo vykonanie predmetných činností pre elektrárne s reaktorom typu VVER-440 alebo VVER-1000;
* pre 3. časť: najmenej 700 000,00 EUR bez DPH, pričom predmetom aspoň jednej zákazky (jedného projektu) z uvedených zákaziek (projektov) bolo vykonanie predmetných činností pre elektrárne s reaktorom typu VVER-440 alebo VVER-1000.

Zo zoznamu poskytnutých služieb, predloženého uchádzačom, musí vyplývať splnenie všetkých vyššie uvedených podmienok účasti, a to tak po formálnej, ako aj obsahovej stránke.

V prípade, ak uchádzač preukazuje splnenie podmienky účasti podľa § 34 ods. 1 písm. a) zákona zmluvou, ktorá svojím trvaním presahuje rozhodné obdobie troch rokov od vyhlásenia verejného obstarávania, verejný obstarávateľ odporúča, aby uchádzač v zozname poskytnutých služieb uviedol osobitne plnenie ako aj jeho hodnotu, ktoré bolo dodané v rozhodnom období. V prípade, ak poskytovanie služieb realizoval uchádzač ako člen skupiny dodávateľov alebo ako subdodávateľ, verejný obstarávateľ odporúča, aby uchádzač v zozname poskytnutých služieb osobitne uviedol plnenia ako aj ich hodnotu, ktoré boli realizované priamo uchádzačom.

**3.2** **§ 34 ods. 1 písm. g) zákona** - verejný obstarávateľ požaduje predložiť údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov (kľúčoví experti):

Z predložených dokladov, ktoré predkladá uchádzač, musia byť zrejmé aspoň:

* údaje o vzdelaní, odbornej kvalifikácii a odbornej praxi kľúčových expertov, čo uchádzač u týchto expertov preukáže predložením profesijných životopisov kľúčových expertov alebo ekvivalentnými dokladmi.

Z každého predloženého profesijného životopisu príslušného kľúčového experta alebo ekvivalentného dokladu musia vyplývať nasledovné údaje/skutočnosti:

* meno a priezvisko príslušného kľúčového experta,
* najvyššie dosiahnuté vzdelanie príslušného kľúčového experta (inštitúcia, od-do, získaný titul/certifikát),
* história zamestnania/odbornej praxe príslušného kľúčového experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie poskytovaných služieb, pozícia, ktorú príslušný expert zastával),
* praktické skúsenosti príslušného kľúčového experta (názov referencie/projektu, odberateľ/zamestnávateľ, popis referencie/projektu, pozícia na projekte, obdobie rok od - do, meno a priezvisko aspoň jednej kontaktnej osoby a číslo telefónu/emailový kontakt odberateľa, kde si bude môcť verejný obstarávateľ overiť informácie),
* dátum a podpis príslušného kľúčového experta.

Zároveň uchádzač predloží čestné vyhlásenia kľúčových expertov o pripravenosti plniť predmet zákazky vo vzťahu k preukazovanej pozícii a podpis experta. Na realizáciu zákazky budú zmluvne požadované osoby (kľúčoví experti), ktorých predmetné čestné vyhlásenia uchádzač predloží.

Uchádzač vyššie uvedeným spôsobom preukáže splnenie nasledujúcich minimálnych požiadaviek na kľúčových expertov (všetky podmienky určené na pozíciu konkrétneho kľúčového experta musí spĺňať jedna fyzická osoba):

**- pre 1. časť: Vedecko-technická podpora Úradu jadrového dozoru Slovenskej republiky pri spúšťaní 3. bloku Mochovce**

Kľúčový expert č. 1 Vedúci tímu

1. Minimálne 10 rokov odborných skúseností v oblasti fyziky jadrového reaktora, v rámci ktorých kľúčový expert disponuje:

- praxou v rozsahu minimálne 5 rokov s vykonávaním uvedených činností pre jadrové zariadenia (ďalej len „JZ“) s reaktormi typu VVER (vykonávanie výpočtov neutrónovo-fyzikálnych vlastností aktívnej zóny reaktora, vykonávanie, resp. posudzovanie programov FS a ES pre iné JZ s reaktormi typu VVER a/alebo účasť na fyzikálnom a energetickom spúšťaní JZ s reaktormi typu VVER [prvom alebo opakovanom] vo funkcii kontrolného fyzika, resp. špecialistu na fyziku reaktora);

- praxou v rozsahu minimálne 5 rokov v riadiacej pozícii (vedúci projektu, vedúci projektového tímu); a

- minimálne 1 profesionálnou praktickou skúsenosťou s aktívnou účasťou na uvádzaní JZ s reaktormi typu VVER do prevádzky, resp. jednotlivých systémov a zariadení JZ s reaktormi typu VVER do prevádzky po realizácii zmien na JZ a/alebo s aktívnou účasťou na fyzikálnom a energetickom spúšťaní JZ s reaktormi typu VVER (prvom alebo opakovanom).

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 2 odborník na HW a SW riadiacich systémov JZ

1. Minimálne 5 rokov odborných skúseností v oblasti SW a HW bezpečnostných a riadiacich systémov pre jadrové elektrárne, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (spracovanie projektov SW a HW riadiacich systémov pre zariadenia JZ, posudzovanie projektov pre realizáciu SW a HW riadiacich systémov pre zariadenia JZ a/alebo vypracovanie projektov zmien pre SW a HW riadiacich systémov pre zariadenia JZ);

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 3 odborník na strojno-technologické zariadenia JZ

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby strojno – technologických zariadení JZ, v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 4 odborník na systém kontroly a riadenia

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby zariadení pre kontrolu a riadenie JZ (snímače technologických parametrov, meracie reťazce a/alebo vyhodnocovacia a testovacia aparatúra), v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 5 odborník na elektrickú časť JZ

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby elektrických zariadení JZ (elektrické rozvodne a/alebo elektrické pohony pre zariadenia JZ), v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 6 odborník na režimy JZ a bezpečnostné analýzy

1. Minimálne 5 rokov odborných skúseností v oblasti vykonávania bezpečnostných analýz JZ, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (vykonávanie bezpečnostných analýz, analýza prevádzkových udalostí na JZ, spracovanie programov pre riadenie režimov JZ, vypracovanie projektov zmien pre riadenie režimov JZ a/alebo vypracovanie postupov pre prevádzku bezpečnostných systémov a zariadení JZ);

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 7 odborník na fyziku jadrového reaktora - min. 3 osoby

1. Minimálne 5 rokov odborných skúseností v oblasti fyziky jadrového reaktora, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (vykonávanie výpočtov neutrónovo-fyzikálnych vlastností aktívnej zóny reaktora, vykonávanie, resp. posudzovanie programov FS a ES pre iné JZ s reaktormi typu VVER a/alebo účasť na fyzikálnom a energetickom spúšťaní JZ s reaktormi typu VVER (prvom alebo opakovanom) vo funkcii kontrolného fyzika, resp. špecialistu na fyziku reaktora);

Túto podmienku účasti uchádzač u kľúčového experta (teda pri všetkých 3 fyzických osobách spĺňajúcich určené podmienky účasti na tohto kľúčového experta) preukáže vyššie uvedeným profesijným životopisom alebo ekvivalentným dokladom.

**- pre 2. časť: Vedecko-technická podpora Úradu jadrového dozoru Slovenskej republiky počas neaktívnych skúšok 4. bloku Mochovce**

Kľúčový expert č. 1 Vedúci tímu

1. Minimálne 10 rokov odborných skúseností v oblasti režimov (riadenia režimov) JZ v rámci ktorých kľúčový expert disponuje:

- praxou v rozsahu minimálne 5 rokov s vykonávaním uvedených činností pre JZ s reaktormi typu VVER (spracovanie projektov pre riadenie režimov JZ, vypracovanie projektov zmien pre riadenie režimov JZ, vypracovanie postupov pre prevádzku bezpečnostných systémov a zariadení JZ a/alebo priame riadenie režimu prevádzky JZ) a

- praxou v rozsahu minimálne 5 rokov v riadiacej pozícii (vedúci projektu, vedúci projektového tímu); a

- minimálne 1 profesionálnou praktickou skúsenosťou s aktívnou účasťou na príprave na uvádzanie do prevádzky JZ s reaktormi typu VVER alebo uvádzaní JZ s reaktormi typu VVER do, resp. uvádzania jednotlivých systémov a zariadení JZ do prevádzky po realizácii zmien na JZ s reaktormi typu VVER.

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 2 odborník na HW a SW riadiacich systémov JZ

1. Minimálne 5 rokov odborných skúseností v oblasti SW a HW bezpečnostných a riadiacich systémov pre jadrové elektrárne, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (spracovanie projektov SW a HW riadiacich systémov pre zariadenia JZ, posudzovanie projektov pre realizáciu SW a HW riadiacich systémov pre zariadenia JZ a/alebo vypracovanie projektov zmien pre SW a HW riadiacich systémov pre zariadenia JZ);

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 3 odborník na strojno-technologické zariadenia JZ

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby strojno – technologických zariadení JZ, v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 4 odborník na systém kontroly a riadenia

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby zariadení pre kontrolu a riadenie JZ (snímače technologických parametrov, meracie reťazce a/alebo, vyhodnocovacia a testovacia aparatúra), v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 5 odborník na elektrickú časť JZ

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby elektrických zariadení JZ (elektrické rozvodne a/alebo, elektrické pohony pre zariadenia JZ), v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 6 odborník na režimy JZ a bezpečnostné analýzy

1. Minimálne 5 rokov odborných skúseností v oblasti vykonávania bezpečnostných analýz JZ, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (vykonávanie bezpečnostných analýz, analýza prevádzkových udalostí na JZ, spracovanie programov pre riadenie režimov JZ, vypracovanie projektov zmien pre riadenie režimov JZ a/alebo vypracovanie postupov pre prevádzku bezpečnostných systémov a zariadení JZ);

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom.

**- pre 3. časť: Vedecko-technická podpora Úradu jadrového dozoru Slovenskej republiky pri spúšťaní 4. bloku Mochovce**

Kľúčový expert č. 1 Vedúci tímu

1. Minimálne 10 rokov odborných skúseností v oblasti fyziky jadrového reaktora, v rámci ktorých kľúčový expert disponuje:

- praxou v rozsahu minimálne 5 rokov s vykonávaním uvedených činností pre JZ s reaktormi typu VVER (vykonávanie výpočtov neutrónovo-fyzikálnych vlastností aktívnej zóny reaktora, vykonávanie, resp. posudzovanie programov FS a ES pre iné JZ s reaktormi typu VVER a/alebo účasť na fyzikálnom a energetickom spúšťaní JZ s reaktormi typu VVER [prvom alebo opakovanom] vo funkcii kontrolného fyzika, resp. špecialistu na fyziku reaktora);

- praxou v rozsahu minimálne 5 rokov v riadiacej pozícii (vedúci projektu, vedúci projektového tímu); a

- minimálne 1 profesionálnou praktickou skúsenosťou s aktívnou účasťou na uvádzaní JZ s reaktormi typu VVER do prevádzky, resp. jednotlivých systémov a zariadení JZ s reaktormi typu VVER do prevádzky po realizácii zmien na JZ a/alebo s aktívnou účasťou na fyzikálnom a energetickom spúšťaní JZ s reaktormi typu VVER (prvom alebo opakovanom).

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 2 odborník na HW a SW riadiacich systémov JZ

1. Minimálne 5 rokov odborných skúseností v oblasti SW a HW bezpečnostných a riadiacich systémov pre jadrové elektrárne, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (spracovanie projektov SW a HW riadiacich systémov pre zariadenia JZ, posudzovanie projektov pre realizáciu SW a HW riadiacich systémov pre zariadenia JZ a/alebo vypracovanie projektov zmien pre SW a HW riadiacich systémov pre zariadenia JZ);

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 3 odborník na strojno-technologické zariadenia JZ

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby strojno – technologických zariadení JZ, v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 4 odborník na systém kontroly a riadenia

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby zariadení pre kontrolu a riadenie JZ (snímače technologických parametrov, meracie reťazce a/alebo vyhodnocovacia a testovacia aparatúra), v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 5 odborník na elektrickú časť JZ

1. Minimálne 5 rokov odborných skúseností v oblasti projektovania, realizácie projektov, uvádzania do prevádzky, odskúšania (vrátane vypracovania programov odskúšania) a/alebo prevádzky alebo údržby elektrických zariadení JZ (elektrické rozvodne a/alebo elektrické pohony pre zariadenia JZ), v rámci ktorých kľúčový expert disponuje praxou v rozsahu minimálne 3 roky s vykonávaním vyššie uvedených činností pre JZ s reaktormi typu VVER;

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 6 odborník na režimy JZ a bezpečnostné analýzy

1. Minimálne 5 rokov odborných skúseností v oblasti vykonávania bezpečnostných analýz JZ, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (vykonávanie bezpečnostných analýz, analýza prevádzkových udalostí na JZ, spracovanie programov pre riadenie režimov JZ, vypracovanie projektov zmien pre riadenie režimov JZ a/alebo vypracovanie postupov pre prevádzku bezpečnostných systémov a zariadení JZ);

Túto podmienku účasti uchádzač u kľúčového experta preukáže vyššie uvedeným profesijným životopisom alebo ekvivalentným dokladom;

Kľúčový expert č. 7 odborník na fyziku jadrového reaktora min. 3 osoby

1. Minimálne 5 rokov odborných skúseností v oblasti fyziky jadrového reaktora, v rámci ktorých kľúčový expert disponuje praxou v rozsahu minimálne 3 roky s vykonávaním uvedených činností pre JZ s reaktormi typu VVER (vykonávanie výpočtov neutrónovo-fyzikálnych vlastností aktívnej zóny reaktora, vykonávanie, resp. posudzovanie programov FS a ES pre iné JZ s reaktormi typu VVER a/alebo účasť na fyzikálnom a energetickom spúšťaní JZ s reaktormi typu VVER (prvom alebo opakovanom) vo funkcii kontrolného fyzika, resp. špecialistu na fyziku reaktora);

Túto podmienku účasti uchádzač u kľúčového experta (teda pri všetkých 3 fyzických osobách spĺňajúcich určené podmienky účasti na tohto kľúčového experta) preukáže vyššie uvedeným profesijným životopisom alebo ekvivalentným dokladom.

**3.3 § 35 zákona vo väzbe na § 34 ods. 1 písm. d) zákona**

Verejný obstarávateľ požaduje predložiť certifikát systému manažérstva kvality podľa normy ISO 9001. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ musí prijať aj iné dôkazy o rovnocenných opatreniach na zabezpečenie systému manažérstva kvality predložené záujemcom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

Táto podmienka účasti sa požaduje pre každú časť predmetu zákazky.

V prípade, že ponuka bude predložená skupinou dodávateľov podľa § 37 zákona, predloží skupina požadované doklady na preukázanie technickej alebo odbornej spôsobilosti spoločne za celú skupinu dodávateľov.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúcich sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona, uchádzač môže využiť kapacity inej osoby len vtedy, ak táto bude reálne vykonávať služby, na ktoré sa kapacity vyžadujú.

**JEDNOTNÝ EURÓPSKY DOKUMENT**

Splnenie podmienok účasti môže uchádzač alternatívne preukázať aj spôsobom podľa § 39 zákona, t.j. uchádzač môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom (JED).

Vo formulári JED uchádzač vyplní nasledovné časti:

1. časť II – A, B a C,
2. časť III – A, B, C a D
3. časť IV – A, B, C a D
4. časť VI.

Uchádzač uvedie v JED všetky relevantné informácie požadované verejným obstarávateľom, uvedené v oznámení o vyhlásení verejného obstarávania a v tejto časti súťažných podkladov, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - <https://www.uvo.gov.sk/zaujemcauchadzac/jednotny-europsky-dokument-604.html>, okrem časti I. označenej ako „Informácie týkajúce sa postupu verejného obstarávania a verejného obstarávateľa“ (pokiaľ uchádzač použije JED, ktorý je súčasťou týchto súťažných podkladov).

Ak sú požadované doklady na preukázanie splnenia podmienok účasti priamo a bezplatne prístupné v elektronických databázach, uchádzač v príslušnej časti JED-u uvedie aj informácie potrebné na prístup do týchto elektronických databáz, najmä internetovú adresu príslušnej elektronickej databázy, akékoľvek identifikačné údaje a súhlasy potrebné na prístup do príslušnej databázy.

Verejný obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formuláru JED, uviedol informácie o takýchto subdodávateľoch a tiež nevyžaduje, aby uchádzač za takýchto subdodávateľov, ktorých kapacity uchádzač nevyužíva na preukázanie splnenia podmienok účasti, predkladal JED za každého takéhoto subdodávateľa.

Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží jeden JED.

Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží JED za seba spolu s vyplneným/vyplnenými, podpísaným/podpísanými samostatným/samostatnými JED, ktorý/ktoré obsahujú príslušné informácie a podpis každej z osôb, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.

V prípade, ak uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov spolu s ich podpismi.

Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne požiadať uchádzača o predloženie dokladu alebo dokladov nahradených JED. Uchádzač doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.